жела́й, человѣ́че, почита́емь и сла́вимь бы́ти ѿ человѣ̂къ, да не бжс̑твенныя сла́вы ѿтщети́шися: не ѕѣлѡ̀ утѣша́йся ѡ сла́вѣ сегѡ̀ мі́ра, да не внеза́пу безче́стіемъ ѡгорче́нъ бу́деши: по сла́вѣ бо и по почита́ніи человѣ́честѣмъ а́біе послѣ́довати ѡбы́че безче́стіе, по благополуче́ніи земно́мъ, тщета̀: по весе́ліи и утѣше́ніи плотстѣ́мъ, ско́рбь и печа́ль: измѣни́теленъ бо є́сть вѣ́къ се́й, и вся̂ вє́щи въ не́мъ преходя́щыя су́ть